  Туспуктэм: Руслан Нуриахметов Наталия Сильвестрова Удмуртиысь Алнаш, Вавож, Вотка, Грак, Дэри, Эгра, Каракулино, Кизнер, Кияса, Можга, Сарапул, Сьӧлта, Сюмси,Шаркан, Юкаменск, Якшур-Бӧдья, Кез ёросъёсын тысё но тысёпуртэсо юосты кизёнзэс быдэстӥзы. Со сярысь элькун кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз ивортӥз. 17-тӥ куартолэзьлы элькунын 289 сюрс 459 гектар валэс ю кизизы ни. Кылем арен ӵошатыса, со 82 сюрс 635 гектарлы тросгес луэ. « Севооборотмы туэ сяме пыӵамъя мынэ. Пудо сиёнлы будосъёс улэ 50 процентлэсь кӧня ке тросгес муос висъямын, тысё юослы - 33 процент. Кылемез - технической культураос, кукуруза, картофка, бакча сиёнъёс улэ. Малпасько, али самой вакыт севооборот шоры вузпӧрлэн куронъёсызъя учкыны. Кылсярысь, мон малпамъя, соя яке туг будэтон туж азинтымон удыс луэ » Ольга Абрамова, Удмуртиысь кивалтэтлэн тӧроезлэн воштӥсез Тодэ вайытом, грантъёсъя вожвылъяськонын Удмуртиысь фермер возёсъёс но гурт кооперативъёс 115 миллион манет пала утӥзы.    Тегъёс: кизён гуртвозёс Удмуртия тулыс  